ເປີດຂະບວນແຂ່ງຂັນ 3 ດີ ປະຈຳປີ 2021 ພາຍໃນຄະນະໂຄສະນາອົບຮົມແຂວງ
ວັນທີ 09 ກັນຍາ 2021 ນີ້ ຢູ່ຫ້ອງປະຊຸມຄະນະໂຄສະນາອົບຮົມແຂວງ ໄດ້ຈັດຕັ້ງພິທີເປີດຂະບວນຂໍ້ແຂ່ງຂັນ 3 ດີປະຈໍາປີ 2021 ຂື້ນ ໂດຍເປັນປະທານຂອງ ທ່ານ ທອງຈັນ ພົມມະລັດ ຮອງຫົວໜ້າຄະນະໂຄສະນາອົບຮົມແຂວງ ຜູ້ຊີ້ນຳວຽກງານອົງການຈັດຕັ້ງມະຫາຊົນ, ມີ ທ່ານ ນາງ ຈັນສຸກ ວິໄລພອນ ປະທານໜ່ວຍສະຫະພັນແມ່ຍິງຄະນະໂຄສະນາອົບຮົມແຂວງ, ພ້ອມດ້ວຍຄະນະຮັບຜິດຊອບປະເມີນ ຕະຫຼອດຮອດສະມາຊິກ ສະຫະພັນແມ່ຍິງພາຍໃນຄະນະໂຄສະນາອົບຮົມແຂວງເຂົ້າຮ່ວມ. ພິທີ ທ່ານ
ນາງ ຈັນສຸກ ວິໄລພອນ ໄດ້ຂື້ນຜ່ານເນື້ອໃນຄຳຂວັນ ແລະຂໍ້ແຂ່ງຂັນ 3 ດີ ຂອງສະຫະພັນແມ່ຍິງລາວ ຄື: ພົນລະເມືອງດີ, ພັດທະນາດີ ເປັນຕົ້ນ ພັດທະນາຕົນເອງ, ພັດທະນາອົງການຈັດຕັ້ງສະຫະພັນແມ່ຍິງ, ພັດທະນາປະເທດຊາດ ແລະສ້າງຄອບຄົວດີ, ມີນ້ຳໃຈຮັກຊາດ, ຮັກລະບອບປະຊາທິປະໄຕປະຊາຊົນ, ຈົ່ງຮັກພັກດີຕໍ່ປະເທດຊາດ, ເຂົ້າຮ່ວມຢ່າງຕັ້ງໜ້າໃນການປະຕິບັດໜ້າທີ່ປົກປັກຮັກສາ ແລະສ້າງສາພັດທະນາປະເທດຊາດ. ສາມາດເຄື່ອນໄຫວປະຕິບັດພາລະບົດບາດ ເປັນຕົວແທນແຫ່ງການປົກປ້ອງສິດ, ຜົນປະໂຫຍດອັນຊອບທຳຂອງສະມາຊິກສະຫະພັນແມ່ຍິງ, ແມ່ຍິງ ແລະເດັກນ້ອຍ ຕາມທີ່ໄດ້ລະບຸໄວ້ໃນກົດໝາຍວ່າດ້ວຍສະຫະພັນແມ່ຍິງລາວ, ຕອນທ້າຍ ທ່ານ ທອງຈັນ ພົມມະລັດ ໄດ້ຍົກໃຫ້ເຫັນຄວາມມີນ້ຳໃຈໂອບເອື້ອອາລີ, ເອື້ອເຟື້ອເພື່ອແຜ່, ຄວາມສາມັກຄີທີ່ເປັນປຶກແຜ່ນແໜ້ນໜາ ແລະ ຄວາມຊ່ວຍເຫຼືອເຊິ່ງກັນ ແລະ ກັນ ຂອງເອື້ອຍນ້ອງແມ່ຍິງຢູ່ພາຍໃນໜ່ວຍພາຍໃນກົມກອງ ການສ້າງໄດ້ຊິວິດການເປັນຢູ່ ແລະເສດຖະກິດຂອງຄອບຄົວ ພ້ອມທັງເປັນເຈົ້າການ ໃນການອານຸລັກວັດຖະນະທຳຮີດຄອງປະເພນີອັນດີງາມຂອງຊາດ ທີ່ເປັນເອກະລັກຂອງແມ່ຍິງລາວບັນດາເຜົ່າ ເຊີ່ງເປັນວຽກງານທີ່ສະມາຊິກສະຫະພັນແມ່ຍີງແຕ່ລະຂັ້ນ ຕ້ອງພ້ອມກັນເສີມຂະຫຍາຍໃຫ້ຢູ່ຄູ່ກັບແມ່ຍິງລາວຕະຫຼອດໄປ.
ມີ 3 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌